କର୍ଣ୍ଣାଟକର ମହୀଶୂର ପ୍ୟାଲେସ୍ ପଡିଆରେ ଅଷ୍ଟମ ଆନ୍ତର୍ଜାତୀୟ ଯୋଗ ଦିବସ ଅବସରରେ ପ୍ରଧାନମନ୍ତ୍ରୀଙ୍କ ଅଭିଭାଷଣ

ରାଜ୍ୟପାଳ ଶ୍ରୀ ଥାୱର ଚାନ୍ଦ ଗେହେଲଟ୍ ଜୀ, ମୁଖ୍ୟମନ୍ତ୍ରୀ ଶ୍ରୀ ବାସଭରାଜ ବୋମ୍ମାଇ ଜୀ, ଶ୍ରୀ ଯଦୁଭୀର କୃଷ୍ଣଦତ୍ତାତ୍ତ ଚାମରାଜ ୱାଡିୟର୍ ଜୀ, ରାଜମାତା ପ୍ରମୋଦା ଦେବୀ, ମନ୍ତ୍ରୀ ଶ୍ରୀ ସର୍ବାନନ୍ଦ ସୋନୋୱାଲ ଜୀ । ଅଷ୍ଟମ ଆନ୍ତର୍ଜାତୀୟ ଯୋଗ ଦିବସରେ ଦେଶ ତଥା ବିଶ୍ୱର ସମସ୍ତ ଲୋକଙ୍କୁ ହାର୍ଦ୍ଦିକ ଅଭିନନ୍ଦନ! ଆଜି, ଯୋଗ ଦିବସ ଅବସରରେ ମୁଁ କର୍ଣ୍ଣାଟକର ସାଂସ୍କୃତିକ ରାଜଧାନୀ, ଆଧ୍ୟାତ୍ମିକ ଓ ଯୋଗର ଭୂମି ମହୀଶୂରକୁ ପ୍ରଣାମ କରୁଛି! ଯୋଗ ଶକ୍ତି, ମହୀଶୂର ପରି ଭାରତର ଆଧ୍ୟାତ୍ମିକ କେନ୍ଦ୍ରଗୁଡ଼ିକ ଦ୍ୱାରା ଶତାବ୍ଦୀ ଧରି ପାଳିତ ହୋଇଆସୁଥିବା ବେଳେ ଆଜି ବିଶ୍ୱର ସ୍ୱାସ୍ଥ୍ୟ ବ୍ୟବସ୍ଥାକୁ ଦିଗଦର୍ଶନ ଦେଉଛି । ବିଶ୍ୱର ସହଯୋଗ ପାଇଁ ଆଜି ଯୋଗ ଏକ ସାଧାରଣ ମାଧ୍ୟମ ପାଲଟିଛି । ଆଜି ଯୋଗ ମଣିଷମାନଙ୍କ ମଧ୍ୟରେ ଏକ ସୁସ୍ଥ ଜୀବନଶୈଳୀର ଆତ୍ମବିଶ୍ୱାସ ସୃଷ୍ଟି କରିଛି । ସକାଳ ଠାରୁ ଆମେ ବିଶ୍ୱର କୋଣ ଅନୁକୋଣରୁ ଯୋଗର ଛବିଗୁଡିକୁ ଦେଖୁଛୁ, ଯାହା କିଛି ବର୍ଷ ପୂର୍ବେ କେବଳ କେତେକ ର୍ନିଦ୍ଦିଷ୍ଟ ଗୃହ ଏବଂ ଆଧ୍ୟାତ୍ମିକ କେନ୍ଦ୍ରରେ ଦେଖାଯାଉଥିଲା । ଏହି ଚିତ୍ରଗୁଡ଼ିକ ଆଧ୍ୟାତ୍ମିକ ବାସ୍ତବତାର ବିସ୍ତାରକୁ ଚିହ୍ନିତ କରେ । ଏହି ଚିତ୍ରଗୁଡ଼ିକ ଏକ ସ୍ୱତଃସ୍ପୃତଃ, ପ୍ରାକୃତିକ ଏବଂ ସାଧାରଣ ମାନବ ଚେତନାକୁ ଚିତ୍ରଣ କରିଥାଏ ବିଶେଷ କରି ସେହି ସମୟରେ ଯେତେବେଳେ ସମଗ୍ର ବିଶ୍ୱ ଗତ ଦୁଇ ବର୍ଷ ମଧ୍ୟରେ ଶତାବ୍ଦୀର ଏପରି ଭୟଙ୍କର ମହାମାରୀର ସମ୍ମୁଖୀନ ହୋଇଥିଲା! ଏଭଳି ପରିସ୍ଥିତିରେ, ଯୋଗ ଦିବସର ଏହି ଉତ୍ସାହ ଯାହା ଦେଶ, ଉପ-ମହାଦେଶ ଏବଂ ସମଗ୍ର ମହାଦ୍ୱୀପରେ ବ୍ୟାପିଛି, ତାହା ମଧ୍ୟ ଆମର ଜୀବନ ଶକ୍ତିର ଏକ ପ୍ରମାଣ । ଯୋଗ ବର୍ତ୍ତମାନ ଏକ ବିଶ୍ୱସ୍ତରୀୟ ପର୍ବରେ ପରିଣତ ହୋଇଛି । ଯୋଗ ନିର୍ଦ୍ଦିଷ୍ଟ ବ୍ୟକ୍ତିଗତ ନୁହେଁ, କିନ୍ତୁ ସମଗ୍ର ମାନବିକତା ପାଇଁ । ସେଥିପାଇଁ, ଏଥର ଆନ୍ତର୍ଜାତୀୟ ଯୋଗ ଦିବସର ବିଷୟବସ୍ତୁ ହେଉଛି – ମାନବିକତା ପାଇଁ ଯୋଗ! ଏହି ବିଷୟବସ୍ତୁ ମାଧ୍ୟମରେ ଯୋଗର ଏହି ବାର୍ତ୍ତା ସମଗ୍ର ମାନବଜାତିକୁ ଦେଇଥିବାରୁ ମୁଁ ମିଳିତ ଜାତିସଂଘ ଏବଂ ସମସ୍ତ ଦେଶକୁ ହୃଦୟରୁ ଧନ୍ୟବାଦ ଦେଉଛି । ମୁଁ ମଧ୍ୟ ପ୍ରତ୍ୟେକ ଭାରତୀୟଙ୍କ ତରଫରୁ ବିଶ୍ୱର ସମସ୍ତ ଲୋକଙ୍କୁ ଅଭିନନ୍ଦନ ଜଣାଉଛି । ବନ୍ଧୁଗଣ, ଯୋଗ ବିଷୟରେ, ଆମର ସାଧୁ, ସନ୍ଥ ଏବଂ ଗୁରୁମାନେ କହିଛନ୍ତି – “ଶାନ୍ତିମ୍‍ ଯୋଗେନ ବନ୍ଦତି” । ଏହାର ଅର୍ଥ ଯୋଗ ଆମ ପାଇଁ ଶାନ୍ତି ଆଣିଥାଏ । ଯୋଗରୁ ଶାନ୍ତି କେବଳ ବ୍ୟକ୍ତିବିଶେଷଙ୍କ ପାଇଁ ନୁହେଁ । ଯୋଗ ଆମ ସମାଜ ପାଇଁ ଶାନ୍ତି ଆଣିଥାଏ । ଯୋଗ ଆମ ଦେଶ ତଥା ବିଶ୍ୱକୁ ଶାନ୍ତି ଆଣିଦିଏ ଏବଂ, ଯୋଗ ଆମ ବ୍ରହ୍ମାଣ୍ଡ ପାଇଁ ଶାନ୍ତି ଆଣିଥାଏ । ଏହା ହୁଏତ କାହା ପାଇଁ ଏକ ଚରମ ଚିନ୍ତାଧାରା ଅନୁଭବ କରିପାରେ, କିନ୍ତୁ ଆମର ଭାରତୀୟ ସାଧୁମାନେ ଏହାକୁ ଏକ ସରଳ ମନ୍ତ୍ରର ଉତ୍ତର ଦେଇଛନ୍ତି – “ଯତ୍‍ ପିଣ୍ଡେ ତତ୍‍ ବ୍ରହ୍ମାଣ୍ଡେ” । ଏହି ସମଗ୍ର ବ୍ରହ୍ମାଣ୍ଡ ଆମ ଶରୀର ଏବଂ ପ୍ରାଣରୁ ଆରମ୍ଭ ହୁଏ । ବ୍ରହ୍ମାଣ୍ଡ ଆମଠାରୁ ଆରମ୍ଭ ହୁଏ । ଏବଂ, ଯୋଗ ଆମ ଭିତରେ ଥିବା ସମସ୍ତ ବିଷୟରେ ସଚେତନ କରାଏ ଏବଂ ଏକ ସଚେତନତାର ଭାବନା ସୃଷ୍ଟି କରେ । ଏହା ଆତ୍ମ-ସଚେତନତା ଠାରୁ ଆରମ୍ଭ ହୁଏ ଏବଂ ବିଶ୍ୱର ସଚେତନତାକୁ ଅଗ୍ରସର ହୁଏ । ଯେତେବେଳେ ଆମେ ନିଜ ବିଷୟରେ ଏବଂ ଆମ ଦୁନିଆ ବିଷୟରେ ସଚେତନ ହୋଇଥାଉ, ଆମେ ସେହି ଜିନିଷଗୁଡ଼ିକୁ ଚିହ୍ନିବା ଆରମ୍ଭ କରିଥାଉ ଯାହା ପରିବର୍ତ୍ତନ ହେବା ଆବଶ୍ୟକ, ଉଭୟ ନିଜ ଭିତରେ ଏବଂ ଦୁନିଆରେ । ଏଗୁଡ଼ିକ ବ୍ୟକ୍ତିଗତ ଜୀବନ ଶୈଳୀରେ ସମସ୍ୟା କିମ୍ବା ଜଳବାୟୁ ପରିବର୍ତ୍ତନ ଏବଂ ଆନ୍ତର୍ଜାତୀୟ ବିବାଦ ଭଳି ବିଶ୍ୱବ୍ୟାପୀ ଆହ୍ୱାନ ହୋଇପାରେ । ଯୋଗ ଆମକୁ ଏହି ଆହ୍ୱାନଗୁଡିକ ପ୍ରତି ସଚେତନ, ଦକ୍ଷ ଏବଂ ଦୟାଳୁ କରିଥାଏ । ସାଧାରଣ ଚେତନା ଏବଂ ସହମତି ସହ ଲକ୍ଷ ଲକ୍ଷ ଲୋକ, ଆଭ୍ୟନ୍ତରୀଣ ଶାନ୍ତି ଥିବା ଲକ୍ଷ ଲକ୍ଷ ଲୋକ ବିଶ୍ୱ ଶାନ୍ତିର ପରିବେଶ ସୃଷ୍ଟି କରିବେ । ଯୋଗ ଏହିପରି ଭାବରେ ଲୋକଙ୍କୁ ସଂଯୋଗ କରିପାରିବ । ଯୋଗ ଏହିପରି ଭାବରେ ଦେଶଗୁଡ଼ିକୁ ସଂଯୋଗ କରିପାରିବ । ଯୋଗ ହିଁ ଆମ ସମସ୍ତଙ୍କ ପାଇଁ ଏକ ସମସ୍ୟା ସମାଧାନକାରୀ ହୋଇପାରେ । ବନ୍ଧୁଗଣ, ଭାରତରେ ଏଥର ଆମେ ଯୋଗ ଦିବସ ପାଳନ କରୁଛୁ ଯେଉଁ ସମୟରେ ଦେଶ ଏହାର ସ୍ୱାଧୀନତାର ୭୫ ତମ ବର୍ଷ ଅର୍ଥାତ ଅମୃତ ମହୋତ୍ସବ ପାଳନ କରୁଛି । ଯୋଗ ଦିବସର ଏହି ବ୍ୟାପକ ବିସ୍ତାର, ଏହି ସ୍ୱୀକୃତୀ ଭାରତର ଅମୃତ ଭାବନାର ଆବେଗକୁ ସ୍ୱୀକୃତି କରିବ, ଯାହା ଭାରତର ସ୍ୱାଧୀନତା ସଂଗ୍ରାମରେ ଶକ୍ତି ଯୋଗାଇଥିଲା । ଏହି ଆବେଗକୁ ପାଳନ କରିବା ପାଇଁ, ଆଜି ଦେଶର ୭୫ ଟି ବିଭିନ୍ନ ସହରର ୭୫ଟି ଐତିହାସିକ ସ୍ଥାନ ବ୍ୟତୀତ ଅନ୍ୟ ସହରର ଲୋକମାନେ ମଧ୍ୟ ଐତିହାସିକ ସ୍ଥାନରେ ଯୋଗ ପ୍ରଦର୍ଶନ କରୁଛନ୍ତି । ଯେଉଁ ସ୍ଥାନଗୁଡ଼ିକ ଭାରତର ଇତିହାସର ସାକ୍ଷୀ, ସାଂସ୍କୃତିକ ଶକ୍ତି ଧାରଣ କରିଥିବା ସ୍ଥାନ, ସେଗୁଡ଼ିକ ଆଜି ଯୋଗ ଦିବସ ମାଧ୍ୟମରେ ଏକତ୍ରିତ ହୋଇଛନ୍ତି । ଇତିହାସରେ ଏହି ମହୀଶୂର ପ୍ୟାଲେସର ମଧ୍ୟ ଏକ ସ୍ୱତନ୍ତ୍ର ସ୍ଥାନ ଅଛି । ଭାରତର ଐତିହାସିକ ସ୍ଥାନଗୁଡିକରେ ସାମୂହିକ ଯୋଗର ଅଭିଜ୍ଞତା ଭାରତର ଅତୀତ, ଭାରତର ବିବିଧତା ଏବଂ ଭାରତର ବିସ୍ତାରବାଦ ସହିତ ଜଡିତ । ଆନ୍ତର୍ଜାତୀୟ ସ୍ତରରେ ମଧ୍ୟ ଏଥର ଆମର “ଗାର୍ଡିଆନ୍ ରିଙ୍ଗ୍ ଅଫ୍ ଯୋଗ” ଅଛି । ଯୋଗର ଏହି ଅଭିନବ “ଗାର୍ଡିଆନ୍ ରିଙ୍ଗ୍ ଅଫ୍ ଯୋଗ” ଆଜି ସାରା ବିଶ୍ୱରେ ବ୍ୟବହୃତ ହେଉଛି । ବିଶ୍ୱର ବିଭିନ୍ନ ଦେଶର ଲୋକମାନେ ଯୋଗ ସହିତ ସୂର୍ଯ୍ୟୋଦୟ ଏବଂ ସୂର୍ଯ୍ୟଙ୍କ ସ୍ଥିତି ସହିତ ଯୋଗ କରୁଛନ୍ତି । ସୂର୍ଯ୍ୟ ଉଦୟ ହେବା ଏବଂ ଏହାର ସ୍ଥିତି ବଦଳିବା ସହିତ ବିଭିନ୍ନ ଦେଶର ଲୋକମାନେ ଏହାର ପ୍ରଥମ କିରଣ ସହିତ ମିଳିତ ହେଉଛନ୍ତି ଏବଂ ସମଗ୍ର ପୃଥିବୀରେ ଯୋଗର ଏକ ବଳୟ ସୃଷ୍ଟି ହେଉଛି । ଏହା ହେଉଛି ଯୋଗର ଗାର୍ଡିଆନ୍ ରିଙ୍ଗ୍ ଅଫ୍ ଯୋଗ । ଯୋଗର ଏହି ଅଭ୍ୟାସଗୁଡ଼ିକ ସ୍ୱାସ୍ଥ୍ୟ, ସନ୍ତୁଳନ ଏବଂ ସହଯୋଗ ଏବଂ ପ୍ରେରଣା ପାଇଁ ଏକ ଅଦ୍ଭୁତ ଉତ୍ସ । ବନ୍ଧୁଗଣ, ବିଶ୍ୱର ଲୋକଙ୍କ ପାଇଁ, ଯୋଗ ଆଜି ଆମ ପାଇଁ ଜୀବନର ଏକ ଅଂଶ ନୁହେଁ । ଦୟାକରି ଏହାକୁ ଧ୍ୟାନ ଦିଅନ୍ତୁ; ଯୋଗ କେବଳ ଜୀବନର ଏକ ଅଂଶ ନୁହେଁ, ବରଂ ବର୍ତ୍ତମାନ ଏକ ଜୀବନ ପଥରେ ପରିଣତ ହୋଇଛି । ଆମର ଦିନଚର୍ଯ୍ୟା ଯୋଗରୁ ଆରମ୍ଭ ହୁଏ । ଏହିଠାରୁ ଗୋଟିଏ ଦିନର ଆରମ୍ଭ କରିବା ପାଇଁ ଆଉ କ'ଣ ଭଲ ଉପାୟ ହୋଇପାରେ? କିନ୍ତୁ, ଆମେ ଯୋଗକୁ ଏକ ର୍ନିଦ୍ଦିଷ୍ଟ ସମୟ ଏବଂ ସ୍ଥାନରେ ସୀମିତ ରଖିବା ଉଚିତ ନୁହେଁ । ଆମେ ଏହା ମଧ୍ୟ ଦେଖିଛୁ ଯେ ଆମ ଘରର ବୟସ୍କମାନେ ଏବଂ ଆମର ଯୋଗ ଅଭ୍ୟାସକାରୀମାନେ ଦିନର ବିଭିନ୍ନ ସମୟରେ ପ୍ରାଣାୟାମ କରନ୍ତି । ଅନେକ ଲୋକ କାମ ମଝିରେ କିଛି ସମୟ ପାଇଁ ନିଜ କାର୍ଯ୍ୟାଳୟରେ ଦଣ୍ଡାସନ କରନ୍ତି ଏବଂ ତା'ପରେ ପୁଣି କାମ କରିବା ଆରମ୍ଭ କରନ୍ତି । ଆମେ ଯେତେ ଚାପଗ୍ରସ୍ତ ହେଉନା କାହିଁକି, କିଛି ମିନିଟ୍ ଧ୍ୟାନ ଆମକୁ ଆରାମ ଦିଏ ଏବଂ ଆମର ଉତ୍ପାଦକତାରେ ଉନ୍ନତି ଆଣେ । ତେଣୁ, ଆମେ ଯୋଗକୁ ଅତିରିକ୍ତ କାର୍ଯ୍ୟ ଭାବରେ ଗ୍ରହଣ କରିବା ଉଚିତ ନୁହେଁ । ଆମକୁ କେବଳ ଯୋଗକୁ ବୁଝିବାକୁ ପଡିବ ନାହିଁ, ବରଂ ଯୋଗକୁ ମଧ୍ୟ କରିବାକୁ ପଡିବ । ଆମକୁ ମଧ୍ୟ ଯୋଗ ଅଭ୍ୟାସ କରିବାକୁ, ଯୋଗ ଗ୍ରହଣ କରିବାକୁ ଏବଂ ଯୋଗର ବିକାଶ କରିବାକୁ ପଡିବ । ଏବଂ ଯେତେବେଳେ ଆମେ ଯୋଗ କରିବା ଆରମ୍ଭ କରିବୁ, ଯୋଗ ଦିବସ କେବଳ ଏହା କରିବା ନୁହେଁ, ବରଂ ଆମର ସ୍ୱାସ୍ଥ୍ୟ, ସୁଖ ଏବଂ ଶାନ୍ତି ପାଳନ କରିବାର ଏକ ମାଧ୍ୟମ ହେବ । ବନ୍ଧୁଗଣ, ଯୋଗ ସହିତ ଜଡିତ ଅସୀମ ସମ୍ଭାବନାକୁ ହୃଦୟଙ୍ଗମ କରିବାର ଆଜି ହେଉଛି ପ୍ରକୃଷ୍ଟ ସମୟ । ଆଜି ଆମର ଯୁବକମାନେ ଯୋଗ କ୍ଷେତ୍ରକୁ ନୂତନ ଚିନ୍ତାଧାରା ସହିତ ବହୁ ସଂଖ୍ୟାରେ ଆସୁଛନ୍ତି । ଏହି ଦିଗରେ ଆୟୁଷ ମନ୍ତ୍ରଣାଳୟ ମଧ୍ୟ ଆମ ଦେଶରେ ‘ଷ୍ଟାର୍ଟ ଅପ୍ ଯୋଗ ଚ୍ୟାଲେଞ୍ଜ' ଆରମ୍ଭ କରିଛି । ଯୋଗର ଅତୀତ, ଯୋଗର ଯାତ୍ରା ଏବଂ ଯୋଗ ସମ୍ବନ୍ଧୀୟ ସମ୍ଭାବନାକୁ ଅନୁସନ୍ଧାନ କରିବା ପାଇଁ ମହୀଶୂରର ଦଶହରା ପଡିଆରେ ଏକ ଅଭିନବ ଡିଜିଟାଲ୍ ପ୍ରଦର୍ଶନୀ ମଧ୍ୟ ଆୟୋଜିତ ହୋଇଛି । ମୁଁ ଦେଶର ସମସ୍ତ ଯୁବକ ଏବଂ ବିଶ୍ୱକୁ ଏହିପରି ପ୍ରୟାସର ଏକ ଅଂଶ ହେବାକୁ ଆହ୍ୱାନ କରୁଛି । ୨୦୨୧ ବର୍ଷ ପାଇଁ ଯୋଗର ପ୍ରୋତ୍ସାହନ ଏବଂ ବିକାଶ ପାଇଁ ଉଲ୍ଲେଖନୀୟ ଅବଦାନ ସକାଶେ ‘ପ୍ରଧାନମନ୍ତ୍ରୀ ପୁରସ୍କାର'ର ସମସ୍ତ ବିଜେତାଙ୍କୁ ମୁଁ ହୃଦୟରୁ ଅଭିନନ୍ଦନ ଜଣାଉଛି । ମୋର ବିଶ୍ୱାସ ଯେ ଯୋଗର ଏହି ଚିରାଚରିତ ଯାତ୍ରା ଏହିପରି ଏକ ଅନନ୍ତ ଭବିଷ୍ୟତ ଦିଗରେ ଜାରି ରହିବ । ଯୋଗ ମାଧ୍ୟମରେ ‘ସର୍ବେ ଭବନ୍ତୁ ସୁଖୀନା, ସର୍ବେ ସନ୍ତୁ ନିରାମୟା'ର ଆବେଗ ସହିତ ଯୋଗ ମାଧ୍ୟମରେ ଆମେ ଏକ ସୁସ୍ଥ ଏବଂ ଶାନ୍ତିପୂର୍ଣ୍ଣ ଜଗତକୁ ତ୍ୱରାନ୍ୱିତ କରିବୁ । ସମାନ ଆବେଗ ସହିତ, ପୁଣି ଥରେ ଆପଣ ସମସ୍ତଙ୍କୁ ଯୋଗର ଶୁଭକାମନା ଜଣାଉଛି, ଅଭିନନ୍ଦନ! ଧନ୍ୟବାଦ!